Document ID: 32004D0627

DIREKTIVA KOMISIJE
z dne 31. avgusta 2004
ki državam članicam dovoljuje, da podaljšajo začasne registracije, odobrene za novi aktivni snovi etoxazol in karvon
(notificirano pod dokumentarno številko K(2004) 3136)
(Besedilo velja za EGP)
(2004/627/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o sprostitvi izdelkov za zaščito rastlin na trgu (1), zlasti četrtega pododstavka člena 8(1) Direktive,
ob upoštevanju naslednjega:
(1)
V skladu s členom 6(2) Direktive 91/414/EGS, je Španija aprila 1998 prejela prošnjo podjetja Sumitomo Chemical Agro Europe SA za vključitev aktivnega etoxazola v Prilogo I k Direktivi 91/414/EGS. Odločba Komisije 1999/43/ES (2) potrjuje, da je bila prošnja popolna in zadovoljiva z vidika podatkov in informacij, ki jih zahtevata prilogi II in III te direktive.
(2)
Marca 1997 je Nizozemska prejela prošnjo podjetja Luxan BV glede karvona (s prejšnjim imenom: L 91105D). Odločba Komisije 1999/610/ES (3) potrjuje, da je bila prošnja popolna in zadovoljiva z vidika podatkov in informacij, ki jih zahtevata prilogi II in III te direktive.
(3)
Potrjevanje popolnosti prošenj je nujno zato, da se omogoči njihovo natančno preučevanje in da se državam članicam omogoči podaljšanje začasnih registracij za obdobje do treh let, za izdelke za zaščito rastlin, ki vsebujejo zadevne aktivne snovi in ki so skladni s pogoji, določenimi v členu 8(1) Direktive 91/414/EGS in zlasti s pogoji v zvezi z natančnim vrednotenjem aktivnih snovi in izdelkov za zaščito rastlin, kot to zahteva ta direktiva.
(4)
Za te aktivne snovi je bil vpliv na človekovo zdravje in okolje v skladu z določbami členov 6(2) in (4) Direktive 91/414/EGS, za uporabo, kot jo predlagajo prosilci, že ocenjen. Država članica poročevalka je Komisiji osnutka poročila predložila dne 12. oktobra 2001 (za etoxazol) in 16. oktobra 2000 (za karvon).
(5)
Po predložitvi osnutka poročila, ki ga sestavi država članica poročevalka, je od prosilcev nujno zahtevati dodatne informacije ter državi članici poročevalki omogočiti, da te informacije pregleda in izdela poročilo. Tako pregledovanje prošenj še vedno poteka, ocenjevanja pa ne bo mogoče zaključiti v okviru, ki ga določa Direktiva 91/414/EGS.
(6)
Ker dosedanje ocenjevanje še ni razkrilo razlogov za skrb, morajo države članice imeti možnost podaljšanja začasnih registracij za izdelke za zaščito rastlin, ki vsebujejo aktivne snovi, za 24 mesecev, v skladu z določbami člena 8 Direktive 91/414/EGS, in tako omogočiti nadaljevanje pregledovanja prošenj. Pričakuje se, da bo ocenjevanje končano, končni sklep glede morebitnega vključevanja vsake zadevne aktivne substance pa podan v Prilogo I v roku 24 mesecev.
(7)
Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO ODLOČBO:
Člen 1
Države članice lahko podaljšajo začasne registracije za izdelke za zaščito rastlin, ki vsebujejo etoxazol in karvon, za obdobje največ 24 mesecev od datuma sprejetja te odločbe.
Člen 2
Ta odločba je naslovljena na države članice.
V Bruslju, 31. avgusta 2004

Labels: 0
3
6